b'\n_START_ARTICLE_\nHardcore punk\n_START_PARAGRAPH_\nHardcore punk (naj\xc4\x8de\xc5\xa1\xc4\x87e samo hardcore) je pod\xc5\xbeanr punk rocka koji je nastao u SAD-u kasnih 1970-ih. Nastao je nakon \xc5\xa1to su se sastavi prvog vala punka po\xc4\x8deli raspadati, ili mijenjati stil glazbe. Umjetnici koji su ostali postali su vi\xc5\xa1e underground i hardcore (Underground-podzemni, u smislu nepoznati masama, i hardcore-tvrdokorni u smislu iskustva). Zvuk je postao \xc5\xbee\xc5\xa1\xc4\x87i i br\xc5\xbei od punka 1970-ih. Karakteriziraju ga kratke, brze i sr\xc4\x8dane pjesme sa politi\xc4\x8dki i dru\xc5\xa1tveno vezanim tekstovima. Hardcore je uvelike utjecao na razvoj metal glazbe i ostalih glazbenih vrsta\n_START_SECTION_\nOpis i karakteristike\n_START_PARAGRAPH_\nPjesme naj\xc4\x8de\xc5\xa1\xc4\x87e nisu bile tehni\xc4\x8dki zahtjevne: Bubnjari slijede d-beat. Gitare su isto imale jednostavne, ali \xc5\xbeestoke i brze rifove. Bas gitara je ve\xc4\x87inom imala melodi\xc4\x8dan i privla\xc4\x8dan rif, ali on nije dolazio do izra\xc5\xbeaja (zbog lo\xc5\xa1e kvalitete snimanja). Vokal je \xc4\x8desto bio glasan i \xc5\xbeestok, ve\xc4\x87inom kao vikanje._NEWLINE_Ipak, mnogi sastavi su donosili svoje stilove i zvuk ve\xc4\x87inom nije bio sli\xc4\x8dan drugim sastavima (Dead Kennedys sa vrlo melodi\xc4\x8dnim zvukom i vokalom, pa do Blacka Flaga koji je imao skoro sirov zvuk i deraju\xc4\x87i vokal)._NEWLINE_Supkultura hardcorea se razlikovala od ostalih punk supkultura po izri\xc4\x8daju. Za razliku od ostalih punk supkultura, pripadnici hardcorea su se jednostavno obla\xc4\x8dili (traperice, bijela majica, ko\xc5\xa1ulja i ve\xc4\x87inom kratka kosa) i odbacivali sve poveznice sa drugim scenama. U Hardcoreu se razvija pojava "moshinga", \xc5\xbeestoke reakcije publike na glazbu.\n_START_SECTION_\nUtjecaj i ostali \xc5\xbeanrovi\n_START_PARAGRAPH_\nHardcore je jako utjecao na daljnju punk i metal glazbu. _NEWLINE_Thrashcore je nastao kao plod ubrzanog hardcora. Osim jo\xc5\xa1 ve\xc4\x87e brzine nego kod obi\xc4\x8dnog hardcorea, \xc4\x8desto se u thrashcoreu mogu \xc4\x8duti blastbeatovi (tehnika vrlo brzog sviranja bubnjeva karakteristi\xc4\x8dna za death metal). _NEWLINE_Javlja se crust punk, ekstremni \xc5\xbeanr punka, sa vrlo sirovim i brzim zvukom. Povezan je sa \xc5\xbeanrovima thrashcore i grindcore. Karakteriziraju ga brzi ritmovi i vrlo negativno nastrojen ugo\xc4\x91aj._NEWLINE_Hardcore utje\xc4\x8de i na metal, pa nastaju thrash metal, speed metal, sludge metal, metalcore i mnogi drugi. Mnogi sastavi pridonosi stil na prelasku hardcorea i thrash metala, te tako nastaje crossover thrash._NEWLINE_Crossover thrash je zadr\xc5\xbeao \xc5\xbeestinu i brzinu hardcora i pomije\xc5\xa1ao je s kreativnijim riffovima i \xc5\xa1irim glazbenim izri\xc4\x8dajem karakteristi\xc4\x8dnim za metal. U crossover thrashu prevladava jo\xc5\xa1 uvijek agresivni vokal. Pioniri crossover thrasha su S.O.D., D.R.I. i Discharge._NEWLINE_Trash metal je mje\xc5\xa1avina hardcorea i heavy metala. Od heavy metala preuzimaju se sola\xc5\xbee i kompliciranije izvedbe pjesme, a od hardcorea brzina te op\xc4\x87i stav i agresivnost hardcorea._NEWLINE_Mnogi hardcore sastavi mijenjaju svoj stil, i tako nastaju mnoge vrste hardcorea.'